CELEX: 62016TN0177
Language: sk
Date: 2016-04-22 00:00:00
Title: Vec T-177/16: Žaloba podaná 22. apríla 2016 – Mema/CPVO [Braeburn 78 (11078)]

13.6.2016   
            
            
               SK
            
            
               Úradný vestník Európskej únie
            
            
               C 211/64
            
         
      Žaloba podaná 22. apríla 2016 – Mema/CPVO [Braeburn 78 (11078)]
      (Vec T-177/16)
      (2016/C 211/79)
      Jazyk konania: nemčina
      
         Účastníci konania
      
      
         Žalobkyňa: Mema GmbH l. G. (Terlano, Taliansko) (v zastúpení: B. Breitinger a S. Kirschstein-Freund, advokáti)
      
         Žalovaný: Úrad Spoločenstva pre odrody rastlín (CPVO)
      
         Údaje týkajúce sa konania pred CPVO
      
      
         Dotknuté právo Spoločenstva na ochranu rastlinnej odrody: Braeburn 78 (11078) – prihláška odrody č. 2009/0954.
      
         Napadnuté rozhodnutie: rozhodnutie odvolacieho výboru CPVO z 12. februára 2016 vo veci A001/2015.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie a vrátil vec odvolaciemu výboru a uložil mu, aby rozhodol o zrušení napadnutého rozhodnutia a zaviazal CPVO vykonať doplňujúce preskúmanie podľa článku 57 ods. 3 nariadenia č. 2100/94,
               
            
                  —
               
               
                  subsidiárne zrušil rozhodnutie odvolacieho výboru CPVO z 12. februára 2016 (vec A 001/2015),
               
            
                  —
               
               
                  subsidiárne pre prípad, že nebude vyhovené ani prvému ani druhému návrhu, prerušil konanie o žalobe v súlade s článkom 69 písm. d) od 1. júla 2015 platného Rokovacieho poriadku Všeobecného súdu (ďalej len „rokovací poriadok“), kým bude vydané právoplatné rozhodnutie v konaní podľa článku 21 ods. 1 nariadenia 2100/94 o zrušení práv k odrodám rastlín pre referenčnú vzorku „Royal Braeburn“ (prihláška č. 1998/1082; odroda č. 11960). Tento návrh je predbežný, keďže podľa výsledku konania sa referenčná vzorka odstráni alebo z neho vyplynie, že Angers-Beaucouzé bolo a je ako miesto preskúmania nevhodné (pozri ods. 12) a tým bolo alebo nebolo potrebné uskutočniť doplňujúce preskúmanie.
               
            
                  —
               
               
                  uložil CPVO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  zneužitie právomoci – porušenie článku 57 ods. 3 nariadenia č. 2100/94,
               
            
                  —
               
               
                  porušenie právnej normy uplatnenej pri vykonaní nariadenia č. 2100/94,
               
            
                  —
               
               
                  porušenie bodu 57 protokolu CPVO pre odrody jabĺk,
               
            
                  —
               
               
                  porušenie oddielu IV protokolu CPVO pre odrody jabĺk,
               
            
                  —
               
               
                  porušenie článku 75 vety 2 nariadenia č. 2100/94 – právo byť vypočutý,
               
            
                  —
               
               
                  porušenie článku 75 vety 1 nariadenia č. 2100/94 – nedostatočné odôvodnenie.